fi fi en fi fi fi fi fi en fi fi de fi pt fi fi hu it fi fi fi fi fi fi fi fi fi fi fi fi pt fi fi ur fi fi fi fi fi fi it fi fi fi fi fi fi fi fi fi fi fi fi id fi en fi fi fi fi fi fi fi it fi fi fi fi fi en tr fi es en en fi fi fi fi fi fi fi de fi fi fi fi fi fi fi fi fi fi fi fi fi fi fi fi nb fi fi fi fi fi fi fi fi fi fi fi fi fi en fi en fi fi fi fi fi
Kahdeksan uutta innovaatioekosysteemiä käyntiin ja vastuullisuus osana kaikkea toimintaa – VTT:n vuosikertomus 2018 julkaistu | VTTKahdeksan uutta innovaatioekosysteemiä käyntiin ja vastuullisuus osana kaikkea toimintaa – VTT:n vuosikertomus 2018 julkaistu
Artificial intelligence (AI) & Big Data
Vaihda kieltä, nykyinen kieli: Finnish FI
Open a VTT clock Main Menu Sulje
Time is not loaded yet
Kahdeksan uutta innovaatioekosysteemiä käyntiin ja vastuullisuus osana kaikkea toimintaa – VTT:n vuosikertomus 2018 julkaistu
Kahdeksan uutta innovaatioekosysteemiä käyntiin ja vastuullisuus osana kaikkea toimintaa – VTT:n vuosikertomus 2018 julkaistu
VTT:n vuosikertomus on julkaistu verkossa. Siihen sisältyy vastuullisuusraportti GRI-taulukon muodossa sekä liitteinä selvitys verojalanjäljestä, hallinnosta, palkoista ja palkkioista sekä tilinpäätös ja toimintakertomus.
"Vuosi 2018 oli hyvä vuosi VTT:lle", tiivistää toimitusjohtaja Antti Vasara. Merkittävimpiä saavutuksia ovat kahdeksan uuden innovaatioekosysteemin käynnistäminen, taloustilanteen kohentuminen ja asiakastulojen kasvu 12 %:lla.
Tasapainoinen talous on edellytys sille, että VTT voi keskittyä ydintehtäväänsä eli globaalien ongelmien ratkaisemiseen soveltavan tieteen ja teknologian keinoin. VTT menestyy, kun sen asiakkaat menestyvät. "Palvelimme yhteensä 1510:tä asiakasta, joista valtaosa on yksityisen sektorin asiakkaita niin kotimaasta kuin maailmalta", Vasara jatkaa. 94 % asiakkaista koki tietopohjansa ja osaamisensa vahvistuneen VTT-yhteistyön ansiosta. Vuosikertomus antaa äänen yhdelle asiakkaista, ABB:lle, jonka kanssa VTT on tehnyt kattavaa yhteistyötä vuosien ajan.
Innovaatioekosysteemit ovat osoittautuneet VTT:lle vaikuttavimmaksi tavaksi tehdä yritysyhteistyötä, ja yksi vuoden 2018 ilonaiheista onkin se, että niitä käynnistettiin kahdeksan kappaletta. Niiden ympärille on jo rakentunut merkittäviä yritysvetoisia yhteistyöverkostoja, joiden tavoitteena on viedä tutkimustuloksia ja innovaatioita kansainväliseksi liiketoiminnaksi tiiviissä yhteistyössä tutkijoiden kanssa.
Vuosikertomus raportoi myös VTT:n vastuullisuudesta GRI-taulukon avulla. VTT:n merkittävin vastuullisuusteko on kuitenkin kehittää kestäviä ratkaisuja asiakkaille ja yhteiskunnalle. Vastuullisuus ja kestävä kehitys ovat siis erottamaton osa kaikkea toimintaa.
"Ilokseni voin todeta, että viime vuosi paransi merkittävästi asemaamme jatkaa vaikuttavaa tutkimustoimintaa ja asiakastyötä. Yksi osoitus siitä on se, että vuodesta 2019 alkaen vuosittaista valtioapuamme korotettiin pysyvästi seitsemällä miljoonalla eurolla", Antti Vasara kertoo. "Kiitän siis kaikkia asiakkaita ja kumppaneita ja erityisesti VTT:läisiä mainiosta vuodesta 2018, josta jatkamme hyvillä mielin työtämme entistä kirkkaamman tulevaisuuden hyväksi."
Verojalanjälki, hallinto ja ohjaus 2018
Tilinpäätös ja toimintakertomus 2018
Aiheeseen liittyvät uutiset ja tarinat
Tieliikenteen käyttövoimamurros etenee, kuinka käy liikkuvien työkoneiden?
Suomessa kehitetään muovijätteelle teollisesti toimiva kemiallinen kierrätyskonsepti teollisuuden ja tutkimuksen yhteistyöllä
Mikrobit töihin! Muovijätteen hiili biohajoavaksi materiaaliksi
Lue lisää uutisia ja tarinoita
Strategiamme on luoda eksponentiaalista toivoa tieteeseen perustuvien innovaatioiden avulla
Tuomme yhteen ihmiset, yritykset, tieteen ja teknologian ratkaistaksemme aikamme suurimpia haasteita. Näin luomme kestävää kasvua, työpaikkoja ja hyvinvointia. Synnytämme systeemisiä ja teknologisia läpimurtoja, jotka voivat muuttaa maailmaa. Vaikuttavuus syntyy aina yhteistyössä asiakkaiden kanssa.
Tavoitteemme on tuoda eksponentiaalista toivoa maailmaan, jonka täytyy vastata ilmastokriisiin, taata resurssien riittävyys, uudistaa teollisuutta, taata kokonaisturvallisuus ja mahdollistaa hyvä elämä kaikille.
Tule rakentamaan tulevaisuutta VTT:llä
Haluatko olla mukana luomassa uutta ja ratkomassa aikamme merkittävimpiä globaaleja haasteita? Kiehtooko soveltava tutkimus, tiede ja teknologia? Tule rakentamaan tulevaisuutta VTT:llä.
Näin ratkomme tulevaisuuden haasteita yhdessä
Autamme asiakkaitamme luomaan uutta liiketoimintaa ja ratkomaan globaaleja haasteita tieteen ja teknologian avulla. Yhteistyömme avulla teet kestävää tulevaisuuden bisnestä ja pääset mukaan huippuluokan kotimaisiin ja kansainvälisiin innovaatioverkostoihin.
Löydä lisää tietoa VTT:stä
Tilaamalla uutiskirjeemme saat viimeisimmät tutkimustulokset, teknologiamahdollisuudet ja tulevat tapahtumat suoraan sähköpostiisi.
© Teknologian tutkimuskeskus VTT Oy 2022